Diari Oficial de la Generalitat Valenciana


Sumari del DOGV 6004, del 30-04-2009 (2009/4683)

ORDE de 21 d'abril de 2009, de la Conselleria d'Educació, per la qual es modifica el catàleg d'unitats, el de llocs de treball docent, la denominació i altres aspectes de determinats centres docents públics d'Educació Infantil, Educació Primària i Educació Especial, de titularitat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6004

Data del DOGV
:   30-04-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/4683


Data del document
:   21-04-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ensenyament públic
    * organització de l'ensenyament
    * centre d'ensenyament
    * educació preescolar
    * educació especial
    * personal docent
    * ensenyament primari
    * qualificació del personal
    * concurs administratiu

ORDE de 21 d'abril de 2009, de la Conselleria d'Educació, per la qual es modifica el catàleg d'unitats, el de llocs de treball docent, la denominació i altres aspectes de determinats centres docents públics d'Educació Infantil, Educació Primària i Educació Especial, de titularitat de la Generalitat. [2009/4683]
Les ordes de 21 de gener de 1997 (DOGV de 28.01.1997) i de 17 de març de 2000 (DOGV de 28.03.2000), de la Conselleria de Cultura, Educació i Ciència, van actualitzar, respectivament, el catàleg d'unitats i el de llocs de treball docent de tots els centres públics d'Educació Infantil, Educació Primària i Educació Especial que configuraven la xarxa pública de centres de titularitat de la Generalitat Valenciana. Amb posterioritat, estes ordes han experimentat modificacions parcials.
El Decret 233/1997, de 2 de setembre (DOGV de 08.09.1997), del Govern Valencià, va aprovar el vigent Reglament Orgànic i Funcional de les Escoles d'Educació Infantil i dels Col·legis d'Educació Primària. De conformitat amb el que establix l'article primer del dit reglament, la Conselleria de Cultura, Educació i Ciència, actualment Conselleria d'Educació, per mitjà d'orde, pot crear o suprimir unitats, així com modificar la xarxa de centres existents en funció de la planificació de les ensenyances. De la mateixa manera, i conformement al que s'establix en l'article quart, pot modificar la denominació específica dels centres.
L'Orde de 10 de gener de 1997 (DOGV de 24.01.1997), de la Conselleria de Cultura, Educació i Ciència establix les plantilles-tipus de les escoles d'Educació Infantil i col·legis d'Educació Primària públics, de titularitat de la Generalitat Valenciana, i determina els llocs de treball docent que corresponen als centres dels nivells assenyalats, atenent el seu nombre d'unitats.
Per al curs 2009-10, i en el marc de la planificació educativa realitzada, les previsions d'escolarització de l'alumnat dels mencionats nivells d'ensenyament -i per tant, la possible demanda potencial de llocs escolars-, la dotació de llocs de treball docent establits per la dita orde de 10 de gener de 1997, l'actualització de l'oferta de programes lingüístics i l'estimació de distintes sol·licituds relacionades amb canvis de denominació de centres existents, exigixen introduir variacions en el catàleg, aplicant els procediments establits, perquè les necessitats previstes estiguen degudament ateses.
Vists els expedients i analitzades les propostes efectuades per les direccions territorials d'Educació d'Alacant, Castelló i València; i, acreditat que s'han realitzat els tràmits de conformitat amb el que s'establix en les disposicions legals vigents.
Vista la proposta de la Direcció General d'Ordenació i Centres Docents, i de Personal, de data 3 d'abril de 2009 i de conformitat amb esta.
Fent ús de les atribucions que em conferix l'article 28 de la Llei 5/1983, de 30 de desembre, del Consell,
ORDENE
Primer
Es modifica parcialment el catàleg d'unitats, el de llocs de treball docent, el de programes lingüístics i la denominació dels centres docents públics d'Educació Infantil, Educació Primària i específics d'Educació Especial, de titularitat de la Generalitat, d'acord amb les especificacions contingudes en l'annex de la present orde.
Segon
Tots els centres assenyalats en l'annex, el nombre d'unitats d'Educació Primària dels quals siga inferior a cinc, a més dels llocs de treball catalogats, disposaran d'un altre professorat especialista itinerant, la creació del qual es produirà mitjançant orde d'esta Conselleria.
DISPOSICIÓ ADDICIONAL
La present disposició s'inscriurà en el Registre de Centres Docents de la Comunitat Valenciana.
DISPOSICIONS FINALS
Primera
Autoritze el director general de Personal perquè, per mitjà de la corresponent resolució, puga modificar la relació de llocs de treball d'aquells centres en què, tot i no haver-se produït cap modificació en les unitats, siga necessari com a conseqüència de l'anàlisi de les seues dades d'escolarització.
Segona
Autoritze els directors generals de Règim Econòmic, d'Ordenació i Centres Docents i de Personal, perquè, en l'àmbit de les seues respectives competències, adopten totes les mesures necessàries per a l'execució del que disposa esta orde.
Tercera
Esta orde produirà efectes a partir del dia de començament del curs escolar 2009-2010.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
- El recurs de reposició ha d'interposar-se davant el conseller d'Educació, en el termini d'un mes comptador des de l'endemà de la seua publicació.
- El recurs contenciós administratiu ha de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà que es publique.
València, 21 d'abril de 2009
El conseller d'Educació,
ALEJANDRO FONT DE MORA TURÓN